Kári á Rógvi

Kári á Rógvi (4. mai 1973 í Tórshavn - 14. februar 2015) var ein føroyskur politikari og løgfrøðingur. Hann var útbúgvin løgfrøðingur frá Københavns Universitet í 1998 og útbúgvin doktari (ph.d.) í løgfrøði, hann vardi ph.d. ritgerðina á Háskóla Íslands í 2009. Hin 1. mars 2014 varð hann settur í starv sum professari á Fróðskaparsetri Føroya, áðrenn tað hevði hann starvast á Fróðskaparsetrinum sum lektari á Søgu- og samfelagsdeildini frá 2008 til 28. februar 2014. Kári var giftur við Jóhonnu á Rógvi (fødd Kristiansen), tey fingu trý børn: Bragi, Brestir og Bryndis. Kári og familjan búðu á Argjum. Hann var sonur Eyðun á Rógvi og Sunnevu Dalsgaard og bróðir Elin á Rógvi og Hera á Rógvi. Kári andaðist bert 41 ára gamal eftir stutta sjúkralegu.

 Politisk lívsleið 
Kári var løgtingsmaður fyri Sjálvstýrisflokkin frá 2008 til 2011. Hann var formaður Sjálvstýrisfloksins frá oktober 2010Portal.fo, Kári P. Højgaard tekur seg aftur sum formaður til november 2011. 

Kári á Rógvi stillaði fyrstu ferð upp til løgtingsval í januar 2008 og til fólkatingsval í 2007, hann stillaði upp fyri Sjálvstýrisflokkin. Hann var fyrstvaldur hjá Sjálvstýrisflokkinum í 2008 við 572 atkvøðum. Flokkurin fekk tá tvey umboð vald inn á Føroya Løgting. Kári stillaði eisini upp til Løgtingsvalið 2011, men var ikki afturvaldur.

 Álitissessir á Løgtingi 
2008-2011 Limur í Mentanarnevndini
2008-2011 Limur í Uttanlandsnevndini
2008-2011 Varalimur í Vinnunevndini

 Serligar nevndir Løgtingsins 
Limur í § 25 nevnd stjórnarskipan
Limur í § 25 nevnd tingskipanin lm.nr. 41/2008
Limur í § 25 nevnd tingskipanin lm.nr. 7/2008

 Aðrir álitissessir 
Formaður í næmingaráðnum í Hoydølum (1990)
Forseti í felagnum Føroysk Jura Lesandi (seinni heiðurslimur)
Hagaformaður Úti í Haga á Bjørgum (í hagastýrinum frá 1992)
Formaður í Føroya Óðalsfelag í umleið 5 ár (til 2007)
Næstformaður í Stjórnarskipanarnevndini
Formaður í Orðabókagrunninum í 8 ár
Nevndarformaður í Fasta Gerðarrættinum frá stovnanini 1. apríl 2006 til sín deyða í 2015Aktuelt.fo - Minningarorð um Kára á Rógvi , skrivað hevur Maud Wang Hansen, Forkvinna í Føroya Pedagogfelag og Nevndarlimur í Fasta Gerðarrætti
Formaður í Javnstøðunevndini í 2 ár
Skrivari í Grundlógarnevndini
Nevndarlimur í Norrøna Felagnum

 Útbúgving 
 Doktari í lóg (Ph.d.), varð liðugur við PhD ritgerð sína og vardi hana í 2009 við Háskóla Íslands í Íslandi, ritgerðin hevði heitið: ”West Nordic Constitutional Judicial Review”.
 Master of Laws (LL.M.) frá Aberdeen University í 1999.
 Cand.jur. frá Københavns Universitet í 1998.

 Nevndararbeiði 
Kári á Rógvi hevur verið skrivari í Grundlógarnevndini og næstformaður í Stýrisskipanarnevndini. Eisini hevur hann verið við í lógarfyrireikandi arbeiðinum, sum førdi til gerðarrættin í 2006. Hann eigur sín part í at vit hava fingið eitt føroyskt lógarrit og eitt grundskeið í lóg á Fróðskaparsetrinum. 

 Útgivið 

 Bøkur 
2013 - West-Nordic Constitutional Judicial Review – A comparative Study of Scandinavian judisian review and judicial reasoning
2011 - Fyrisitingarlóg (meðhøvundur Bárður Larsen) 2011
2010 - Det færøske forfatningsudkast i forfatningsretlig belysning (meðhøvundur Bárður Larsen), Juristen 2010
2006 - Arbejdskonflikter på Færøerne, Arbejdsretligt tidsskrift 2006 
2004 - The Land of Maybe, The Right to National Self-Determination Faroe Islands and Denmark 2004
2002 - Færøernes retspleje frem fra glemslen Lov & Ret 2002Setur.fo
1998 - Faroese Business Law, skrivað saman við Jóhannes Egholm Hansen.

 Keldur 

 Dimma.fo
 portal.fo
 Stjórnarskipanarnevndin 
 Logting.fo Uttanlandsnevndin 2009 
 loging.fo Kári á Rógvi 

 Slóðir 
 Heimasíðan hjá Kára á Rógvu 
 Sjalvstyri.fo 
 YouTube.com
 Facebook.com

Bólkur:Føroyskir politikarar
Bólkur:Føroyskir løgfrøðingar
Bólkur:Føroyskir professarar
Bólkur:Føroyskir granskarar
Bólkur:Føðingar í 1973
Bólkur:Andlát í 2015
Bólkur:Løgtingslimir
Bólkur:Politikarar úr Sjálvstýrisflokkinum
Bólkur:Havnafólk